Un bărbat a devenit pieton, e bun de plată și are și dosar penal după ce s-a urcat băut la volan.
‘La data de 12 mai a.c., polițiști din cadrul Poliției Orașului Târgu Cărbunești au depistat în trafic un bărbat de 46 de ani, din comuna Vladimir, în timp ce conducea un autoturism, pe strada Plopilor din oraș, din direcția Jupînești către Târgu Cărbunești, iar în urma testării cu aparatul etilometru, a rezultat o alcoolemie de 0,42 mg/l alcool pur în aerul expirat.
Bărbatul a fost condus la spital, unde i-au fost recoltate probe biologice de sânge în vederea stabilirii alcoolemiei’, a transmis IPJ Gorj.
În cauză s-a întocmit dosar penal pentru săvârșirea infracțiunii de conducerea unui vehicul sub influența alcoolului sau a altor substanțe.